钦定古今图书集成/明伦汇编/氏族典/第161卷 > 韩宗武
## 钦定古今图书集成/明伦汇编/氏族典/第161卷 > 韩宗武

按《宋史韩缜传》：缜子宗武，第进士。韩忠彦镇瀛州，辟
为河间令。徽宗即位，为秘书丞。哲宗将祔庙，中旨索
省中书画甚急，宗武言：“先帝祔庙，陛下哀慕方深，而
丹青之玩，取索不已，播之于外，惧损圣德。”疏入，皇太
后见之。明日，太后对宰相奖叹，令俟谏官员阙即用
之。寻除都官员外郎，改开封府推官。丐外，为淮南转
运判官。前使者贷上供钱，禁庭遣使来索。宗武奏其
状，词极鲠切，坐贬秩罢归。久之，蔡京欲以知颍州，帝
语秘书事，京不敢复言，遂致仕，官累太中大夫。